Държавен вестник, бр. 63, 2018 г., стр. 5

БРОЙ  63	
Д Ъ Р Ж А В Е Н  В Е С Т Н И К 	
СТР.  5  
12. коксови пещи;
13. каупери;
14. крематориуми;
15. горивни инсталации, които изгарят 
рафинерийни горива, самостоятелно или 
съвместно с други горива, за производство на 
енергия на територията на нефтени и газови 
рафинерии;
16. регенерационни котли като част от ин-
сталации за производство на целулозна каша;
17. за научноизследователски и развойни 
дейности или за дейности, свързани с изпит-
ване на СГИ.
Чл. 4. (1) Съвкупността от две или повече 
нови СГИ се счита за една СГИ и тяхната 
номинална входяща топлинна мощност се 
сумира за целите на изчисляване на общата 
номинална входяща топлинна мощност на 
инсталацията, когато:
1. отпадъчните газове от такива средни 
горивни инсталации се изпускат през общ 
комин, или
2. при отчитане на техническите и иконо-
мическите фактори отпадъчните газове от 
такива СГИ биха могли да се изпускат през 
един общ комин.
(2) Преценката по ал. 1, т. 2 се извършва 
от директора на съответната регионална ин-
спекция по околна среда (РИОСВ) на етап 
инвестиционно предложение.
Г л а в а  в т о р а
НОРМИ ЗА ДОПУСТИМИ ЕМИСИИ, ВРЕ-
МЕННА ДЕРОГАЦИЯ И КОНТРОЛ НА 
УСТАНОВЕНИТЕ НОРМИ
Чл. 5. Без да се засягат разпоредбите на 
глава седма, раздел II от ЗООС, когато е 
приложимо, за СГИ се прилагат норми за 
допустими емисии (НДЕ), определени в при-
ложение № 1 от наредбата.
Чл. 6. Контролните измервания на еми-
сиите от СГИ се извършват съгласно изис-
кванията на глава четвърта от Наредба № 6 
на министъра на околната среда и водите 
от 1999 г. за реда и начина за измерване на 
емисиите на вредни вещества, изпускани в 
атмосферния въздух от обекти с неподвижни 
източници (обн., ДВ, бр. 31 от 1999 г.; изм. и 
доп., бр. 52 от 2000 г., бр. 93 от 2003 г., бр. 34 
от 2011 г., бр. 102 от 2012 г. и бр. 61 от 2017 г.).
Чл. 7. Съществуващи СГИ с номинална 
входяща топлинна мощност, по-голяма от 
5 MW, не трябва да превишават НДЕ, опре-
делени в част 1, таблици 2 и 3 от приложение 
№ 1 от наредбата.
Чл. 8. Съществуващи СГИ с номинална 
входяща топлинна мощност, равна или по-
малка от 5 MW, не трябва да превишават 
НДЕ, определени в част 1, таблици 1 и 3 от 
приложение № 1 от наредбата.
Чл. 9. (1) Министърът на околната среда и 
водите или оправомощено от него длъжностно 
лице може да освободи съществуващи СГИ от 
задължението за спазване на НДЕ, определени 
в част 1, таблици 1, 2 и 3 от приложение № 1 
от наредбата, в случай че същите работят не 
повече от 500 експлоатационни часа годишно, 
определени като плаваща средна стойност, 
изчислена за период от пет години.
(2) Министърът на околната среда и водите 
или оправомощено от него длъжностно лице 
може да увеличи посочения в ал. 1 лимит на 
1000 експлоатационни часа за съществуващи 
СГИ, използвани за производство на топлоенер-
гия, в случай на изключително неблагоприятни 
метеорологични условия с много ниски темпе-
ратури, определени след анализ от Националния 
институт по метеорология и хидрология при 
Българската академия на науките.
(3) Инсталациите по ал. 1 и 2, използващи 
твърди горива, не трябва да превишават НДЕ 
за прах от 200 mg/Nm3.
Чл. 10. Съществуващите СГИ, които са част 
от малка изолирана система или изолирана 
микросистема, спазват НДЕ, определени в 
част 1, таблици 1, 2 и 3 от приложение № 1 
от наредбата.
Чл. 11. (1) До 1 януари 2030 г. министърът 
на околната среда и водите или оправомощено 
от него длъжностно лице може да освободи 
съществуващи СГИ с номинална входяща 
топлинна мощност, по-голяма от 5 MW, от 
задължението за спазване на НДЕ, посочени 
в приложение № 1 от наредбата, при условие 
че най-малко 50 на сто от производството 
на полезна топлоенергия на инсталацията, 
определено като плаваща средна стойност за 
период от пет години, се предоставя под фор-
мата на пара или топла вода на обществена 
мрежа за централно отопление.
(2) В случаите по ал. 1 НДЕ, определени 
от министъра на околната среда и водите или 
оправомощено от него длъжностно лице, не 
могат да надвишават 1100 mg/Nm3 за SO2 и 
150 mg/Nm3 за прах.
Чл. 12. (1) До 1 януари 2030 г. министърът 
на околната среда и водите или оправомощено 
от него длъжностно лице може да освободи 
съществуващи СГИ от задължението за спаз-
ване на НДЕ на прах, посочени в приложение 
№ 1 от наредбата, ако са изпълнени следните 
условия:
1. основното гориво на СГИ е твърда био­
маса;
2. средна горивна инсталация се намира в 
район за оценка и управление (РОУ) на качест-
вото на атмосферния въздух (КАВ), в който са 
спазени нормите и изискванията на Наредба 
№ 12 на министъра на околната среда и водите 
и министъра на здравеопазването от 2010 г. за 
норми за серен диоксид, азотен диоксид, фини